**VRTIČKANJE, 27. 3. 2020**

*Pa je že drugi teden šole na daljavo. Čas kar beži, kaj ne? Upam, da ste zdravi in da uživate v krogu družine.*

*Se spomnite ene preteklih ur, ko smo sejali semena? No iz tistih semen na žalost ni zraslo nič☹ Je pa danes po setvenem koledarju dan, ko sejemo PLODOVKE, zato povprašajte doma, če imate kaj semen plodovk in jih posadite.*

Katere so plodovke? Buče, bučke, feferoni, jajčevec, kumare, paprika, paradižnik, melona, lubenica…

Pred setvijo seme namočite v vodo (6 do 8 ur), da se zmehča ovojnica. S tem omogočite hitrejše kaljenje in rast. Za vzgojo sadik izberite primeren svetel prostor, npr. okensko polico, kjer ni preveč direktnega sonca. Tja postavite setveni plato. Mešanico zemlje, v katero ste sejali oziroma sadili, enakomerno vlažite - rosite. Ko rastline zrastejo do dveh pravih listov, jih presadite v lončke, lahko tudi šotne. Sadike posadite kar z njimi.

Če želiš, mi lahko pošlješ kakšno fotografijo ali pa mi kaj narišeš, da bom videla, kako ti gre. Vesela bom tvojega sporočila. Pošlji mi na naslov ziva.zerovnik@oskoroskabela.si.

**PA LEP VIKEND TI ŽELIM.**

 **Učiteljica Živa**